Earle Hyman

Earle Hyman (født 11. oktober 1926 i Rocky Mount i Nord-Carolina, død 17. november 2017 i Englewood i New Jersey) var en amerikansk skuespiller, kjent tolker av Henrik Ibsen-roller, og hadde rollen som «bestefar Cosby» i TV-serien Cosby med familie, som han i 1986 ble nominert til Primetime Emmy Award for.

 Bakgrunn og virke 
Hymans foreldre var begge lærere, og han var eneste afroamerikaner på skolen. Han ble Ibsen-fan etter å ha tatt med kjæresten på et Ibsen-skuespill for å feire sin trettende bursdag.Mary Campbell, Earle Hyman, a True Star Only in Norway, Is Not Doing Badly on Broadway, i Los Angeles Times den 6. mai 1988. Han debuterte ved teateret i New York City i 1943 og fikk jobb ved American Negro Theater.

I 1944 hadde han sin første store suksess på Broadway med stykket Anna Lucasta. Det ble spilt hele 957 ganger i New York før Earle og resten av ensemblet dro på turné i USA og til Europa.

I 1954 ble Hyman samboer med den den norske sjømannen Rolf Sirnes (1926–2004) fra Haugesund. Gjennom dette partnerskapet lærte han seg norsk. Sirnes og Hyman var partnere i 50 år, fra 1954 til 2004, og bodde sammen på Manhatten i New York City.Karin Muri, Bestefar Cosby kaster masken i VG den 28. august 1994.  Paret skjulte parholdet i mange år, og sto først offentlig fram i år 2000.

Hymans første besøk i Norge var til Bergen i 1957. I 1963 gjorde han suksess med sin tolking av «Othello» på Den Nationale Scene i Bergen. Året etter spilte han ved Det Norske Teater i Oslo, der han måtte snakke nynorsk. I 1966 spilte han en hovedrollene, med Lise Fjeldstad, i den norske spillefilmen «Afrikaneren» om fordommer og rasisme i Norge på 60-tallet.

Hyman satte selv opp Byggmester Solness ved Belasco Theatre (Broadway, 1992)The master builder anmeldt i The New York Times (20.3.1992) og var mye brukt i IbsenåretIbsen og Fosse med til New York, blant annet i dokumentarfilmen Løven om Henrik Ibsens liv (2006).Løven - ny dokumentarfilm om Ibsen fra ibsen.nb.no Hyman spilte meget med Ytre Suløens Jassensemble.konsertliste  Ellers ble det en del filmer.Se profil på Internet Movie Database

Hyman var kjent som norgesvennGive my regards to Norway fra Washington Post (29.11.2006), og hadde med sin partner Rolf Sirnes en hytte i Skånevik.Earle Hyman snart hjem til Norge  fra skaanevik.no

 Opptredener 
 Othello ved Den Nationale Scene i Bergen (1963)Earle Hyman syndikering fra answers.com
 Keisar Jones ved Det norske Teatret (1964)
 Othello ved Riksteatret (1965)
 Afrikaneren, spillefilm med manuskript av Sigurd Evensmo (1966).
 Cosby med familie tv-serie (1984–1992), som Russell Huxtable
 Seier'n er vår (TV-serie) (1994), 
 Øystein og meg (1999)

 Utgivelser 
 The Weary Blues med Ytre Suløens Jassensemble (Herman Records, 1997).

 Utmerkelser 
 CableACE Award 1983 fra et amerikansk kabel-TV-selskap for innsatsen som James Tyrone i Lang dags ferd mot natt av Eugene O'Neill.Mona Levin, Ærefull amerikansk TV-pris til Hyman i Aftenposten den 13. desember 1983.
 St. Olavs medalje 1988
 Ibsenmedaljen 1990
 Liberty Bell Award (1991) fra The American Coordinating Council of Norway (ACCN) for reportasjer om USA.Lutefiskkongen av Wisconsin  fra Coop

 Referanser 

 Eksterne lenker 


Kategori:Skuespillere fra USA
Kategori:Skuespillere ved Det Norske Teatret
Kategori:Personer fra New York City
Kategori:Personer fra Rocky Mount